CELEX: 52015PC0025
Language: mt
Date: 2015-01-29
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata mill-Unjoni Ewropea fil-Kunsill ta' Assoċjazzjoni stabbilit mill-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika Għarbija tal-Eġittu, min-naħa l-oħra, f'dak li għandu x'jaqsam mas-sostituzzjoni tal-Protokoll 4 ta' dak il-Ftehim, fir-rigward tad-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva bi protokoll ġdid li, f'dak li għandu x'jaqsam mar-regoli tal-oriġini, jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji

|
			
		
		
		52015PC0025
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata mill-Unjoni Ewropea fil-Kunsill ta' Assoċjazzjoni stabbilit mill-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika Għarbija tal-Eġittu, min-naħa l-oħra, f'dak li għandu x'jaqsam mas-sostituzzjoni tal-Protokoll 4 ta' dak il-Ftehim, fir-rigward tad-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva bi protokoll ġdid li, f'dak li għandu x'jaqsam mar-regoli tal-oriġini, jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji /* COM/2015/025 final - 2015/0017 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Il-Konvenzjoni Reġjonali dwar ir-regoli
preferenzjali tal-oriġini pan-Ewro-Mediterranji[1]
("il-Konvenzjoni") tistabbilixxi dispożizzjonijiet dwar
l-oriġini ta' prodotti kkummerċjati skont il-Ftehimiet rilevanti
konklużi bejn il-Partijiet Kontraenti. L-UE u l-Eġittu ffirmaw
il-Konvenzjoni fil-15 ta' Ġunju 2011 u fid-9 ta' Ottubru 2013
rispettivament.
L-UE u l-Eġittu ddepożitaw
l-istrumenti ta’ aċċettazzjoni tagħhom għand
id-depożitarju ta’ din il-Konvenzjoni fis-26 ta’ Marzu 2012
u fid-23 ta’ April 2014, rispettivament. Minħabba f'hekk,
bl-applikazzjoni tal-Artikolu 10(3) tagħha, il-Konvenzjoni
daħlet fis-seħħ kemm fl-UE u kif ukoll fl-Eġittu
fl-1 ta' Mejju 2012 u fl-1 ta' Ġunju 2014
rispettivament.
L-Artikolu 6 tal-Konvenzjoni jipprovdi li
kull Parti Kontraenti tieħu miżuri xierqa biex tiżgura li
l-Konvenzjoni tiġi applikata b'mod effettiv. Għal dan l-għan,
il-Kunsill ta’ Assoċjazzjoni stabbilit mill-Ftehim Ewro-Mediterranju li
jistabbilixxi assoċjazzjoni bejn il-Komunitajiet Ewropej u l-Istati Membri
tagħhom, minn naħa waħda, u r-Repubblika Għarbija
tal-Eġittu, min-naħa l-oħra[2],
għandu jadotta Deċiżjoni li tissostitwixxi l-Protokoll 4, dwar
id-definizzjoni tal-kunċett ta’ "prodotti oriġinarji" u
metodi ta’ kooperazzjoni amministrattiva, bi protokoll ġdid li, fejn
għandu x'jaqsam mar-regoli ta’ oriġini, jirreferi
għall-Konvenzjoni. Il-pożizzjoni li għandha tittieħed
mill-UE fi ħdan il-Kunsill ta' Assoċjazzjoni għandha tiġi
stabbilita mill-Kunsill.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-Istati Membri tal-UE ġew infurmati dwar
l-abbozz ta' Deċiżjoni tal-Kunsill fit-Taqsima tal-Oriġini
tal-Kumitat tal-Kodiċi Doganali tat-13 ta' Mejju 2013. Il-Partijiet Kontraenti
għall-Konvenzjoni ġew ikkonsultati l-aħħar waqt
il-laqgħa tal-grupp ta' ħidma Pan-Ewro-Mediterranju tat-22 u t-23 ta'
Ottubru 2014.
Ma kienx hemm bżonn ta' għarfien
espert estern. Barra minn hekk, ma kienx hemm bżonn li ssir valutazzjoni
tal-impatt billi l-adattamenti proposti huma ta' natura teknika u ma jolqtux
is-sustanza tal-protokoll dwar ir-regoli tal-oriġini li jinsab
fis-seħħ bħalissa.
3.           ELEMENTI LEGALI TAL-PROPOSTA
Il-bażi ġuridika għal din
id-Deċiżjoni tal-Kunsill hija l-ewwel subparagrafu
tal-Artikolu 207(4), flimkien mal-Artikolu 218(9) tat-Trattat dwar
il-Funzjonament tal-Unjoni Ewropea.
Il-proposta taqa' taħt il-kompetenza
esklussiva tal-Unjoni. Għalhekk il-prinċipju tas-sussidjarjetà ma
japplikax.
L-istrument li qed jiġi propost: Deċiżjoni
tal-Kunsill.
2015/0017 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata mill-Unjoni Ewropea fil-Kunsill ta' Assoċjazzjoni
stabbilit mill-Ftehim Ewro-Mediterranju li jistabbilixxi assoċjazzjoni
bejn il-Komunitajiet Ewropej u l-Istati Membri tagħhom, minn naħa
waħda, u r-Repubblika Għarbija tal-Eġittu, min-naħa
l-oħra, f'dak li għandu x'jaqsam mas-sostituzzjoni tal-Protokoll 4
ta' dak il-Ftehim, fir-rigward tad-definizzjoni tal-kunċett ta' “prodotti
oriġinarji” u metodi ta' kooperazzjoni amministrattiva bi protokoll
ġdid li, f'dak li għandu x'jaqsam mar-regoli tal-oriġini,
jirreferi għall-Konvenzjoni Reġjonali dwar ir-regoli preferenzjali
tal-oriġini pan-Ewro-Mediterranji
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-ewwel subparagrafu
tal-Artikolu 207(4) flimkien mal-Artikolu 218(9) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Il-Protokoll 4 tal-Ftehim
Ewro-Mediterranju li jistabbilixxi assoċjazzjoni bejn il-Komunitajiet
Ewropej u l-Istati Membri tagħhom minn naħa waħda, u
r-Repubblika Għarbija tal-Eġittu, min-naħa l-oħra[3] (“il-Ftehim”),
jikkonċerna d-definizzjoni tal-kunċett ta' “prodotti oriġinarji”
u l-metodi ta' kooperazzjoni amministrattiva, (“il-Protokoll 4”).
(2)       Il-Konvenzjoni Reġjonali
dwar ir-regoli preferenzjali tal-oriġini pan-Ewro-Mediterranji[4]
("il-Konvenzjoni") tistabbilixxi dispożizzjonijiet dwar
l-oriġini ta' prodotti kkummerċjati skont il-ftehimiet rilevanti
konklużi bejn il-Partijiet Kontraenti.
(3)       L-Unjoni u l-Eġittu
ffirmaw il-Konvenzjoni fil-15 ta' Ġunju 2011 u d-9 ta' Ottubru 2013
rispettivament.
(4)       L-Unjoni u l-Eġittu
ddepożitaw l-istrumenti tagħhom ta' aċċettazzjoni
għand id-depożitarju tal-Konvenzjoni fis-26 ta' Marzu 2012 u fit-23
ta' April 2014 rispettivament. Minħabba f'hekk, bl-applikazzjoni
tal-Artikolu 10(3) tagħha, il-Konvenzjoni daħlet
fis-seħħ kemm fl-Unjoni u kif ukoll fl-Eġittu fl-1 ta'
Mejju 2012 u fl-1 ta' Ġunju 2014 rispettivament.
(5)       L-Artikolu 6
tal-Konvenzjoni jistipula li kull Parti Kontraenti tieħu miżuri
xierqa biex tiżgura li l-Konvenzjoni tiġi applikata b'mod effettiv.
Għalhekk, il-Kumitat ta' Assoċjazzjoni stabbilit mill-Ftehim
għandu jadotta Deċiżjoni li tissostitwixxi l-Protokoll 4 bi
Protokoll ġdid li, fir-rigward tar-regoli tal-oriġini, jirreferi
għall-Konvenzjoni.
(6)       Il-pożizzjoni tal-Unjoni
fil-Kunsill ta’ Assoċjazzjoni għandha għaldaqstant tkun
ibbażata fuq l-abbozz ta’ deċiżjoni mehmuż,
ADOTTA DIN ID-DEĊIŻJONI: 
Artikolu 1
Il-pożizzjoni li għandha tiġi
adottata f'isem l-Unjoni Ewropea fil-Kunsill ta' Assoċjazzjoni stabbilit
mill-Ftehim Ewro-Mediterranju li jistabbilixxi assoċjazzjoni bejn
il-Komunitajiet Ewropej u l-Istati Membri tagħhom, minn naħa
waħda, u r-Repubblika Għarbija tal-Eġittu, min-naħa
l-oħra, meta l-Protokoll 4 ta' dak il-Ftehim, li jitratta d-definizzjoni
tal-kunċett ta' “prodotti oriġinarji” u metodi ta' kooperazzjoni
amministrattiva, jinbidel bi protokoll ġdid li fir-rigward tar-regoli tal-oriġini
jirreferi għall-Konvenzjoni Reġjonali dwar ir-regoli preferenzjali
tal-oriġini pan-Ewro-Mediterranji, għandha tkun ibbażata fuq
l-abbozz tad-deċiżjoni tal-Kunsill ta' Assoċjazzjoni mehmuż
ma' din id-Deċiżjoni.
Ir-rappreżentanti tal-Unjoni fil-Kunsill
ta' Assoċjazzjoni jistgħu jaqblu dwar tibdil minuri fl-abbozz
tad-deċiżjoni tal-Kunsill ta' Assoċjazzjoni, mingħajr
deċiżjoni ulterjuri tal-Kunsill.
Artikolu 2
Id-Deċiżjoni tal-Kunsill ta'
Assoċjazzjoni hija ppubblikata f'Il-Ġurnal Uffiċjali
tal-Unjoni Ewropea.
Artikolu 3
Din id-Deċiżjoni tidħol
fis-seħħ fid-data tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 54, 26.2.2013, p. 4.
[2]               ĠU L 304, 30.9.2004, p. 39.
[3]               ĠU L 304, 30.9.2004, p. 39.
[4]               ĠU L 54, 26.2.2013, p. 4.
Abbozz
DEĊIŻJONI Nru … TAL-KUNSILL TA’ ASSOĊJAZZJONI
UE-EĠITTU
ta' 
li tissostitwixxi l-Protokoll 4 tal-Ftehim Ewro-Mediterranju li
jistabbilixxi Assoċjazzjoni bejn il-Komunitajiet Ewropej u l-Istati Membri
tagħhom, minn naħa, u r-Repubblika Għarbija tal-Eġittu,
min-naħa l-oħra, dwar id-definizzjoni tal-kunċett ta' “prodotti
oriġinarji” u dwar il-metodi ta' kooperazzjoni amministrattiva
IL-KUNSILL TA’ ASSOĊJAZZJONI
UE-Eġittu
Wara li kkunsidra l-Ftehim Ewro-Mediterranju
li jistabbilixxi assoċjazzjoni bejn il-Komunitajiet Ewropej u l-Istati
Membri tagħhom, minn naħa waħda, u r-Repubblika Għarbija
tal-Eġittu, min-naħa l-oħra[1],
u b’mod partikolari l-Artikolu 27 tiegħu,
Wara li kkunsidra l-Protokoll 4 tal-Ftehim
Ewro-Mediterranju li jistabbilixxi Assoċjazzjoni bejn il-Komunitajiet
Ewropej u l-Istati Membri tagħhom, minn naħa waħda, u
r-Repubblika Għarbija tal-Eġittu, min-naħa l-oħra, dwar
id-definizzjoni tal-kunċett ta' “prodotti oriġinarji” u dwar
il-metodi ta' kooperazzjoni amministrattiva,
Billi:
(1)                   
L-Artikolu 27 tal-Ftehim Ewro-Mediterranju li
jistabbilixxi assoċjazzjoni bejn il-Komunitajiet Ewropej u l-Istati Membri
tagħhom, minn naħa waħda, u r-Repubblika Għarbija
tal-Eġittu, min-naħa l-oħra (“il-Ftehim”), jirreferi għall-Protokoll
4 tal-Ftehim (“Protokoll 4”) li jistabbilixxi r-regoli tal-oriġini u
jistipula dwar akkumulazzjoni tal-oriġini bejn l-Unjoni Ewropea,
l-Eġittu u Partijiet Kontraenti oħra tal-Konvenzjoni.
(2)                   
L-Artikolu 39 tal-Protokoll 4 jistipula
li l-Kunsill ta' Assoċjazzjoni previst fl-Artikolu 74 tal-Ftehim
jista’ jiddeċiedi li jemenda d-dispożizzjonijiet ta’ dan
il-protokoll.
(3)                   
Il-Konvenzjoni Reġjonali dwar ir-regoli
preferenzjali tal-oriġini pan-Ewro-Mediterranji[2] (“il-Konvenzjoni”)
għandha l-għan li b'att legali wieħed, tissostitwixxi
l-protokolli dwar ir-regoli tal-oriġini li jinsabu fis-seħħ
bħalissa fost il-pajjiżi taż-żona pan-Ewro-Mediterranja.
(4)                   
L-Unjoni Ewropea u l-Eġittu ffirmaw
il-Konvenzjoni fil-15 ta' Ġunju 2011 u fid-9 ta' Ottubru 2011
rispettivament.
(5)                   
L-Unjoni Ewropea u l-Eġittu ddepożitaw
l-istrumenti tagħhom ta' aċċettazzjoni għand
id-depożitarju tal-Konvenzjoni fis-26 ta' Marzu 2012 u fit-23 ta' April
2014 rispettivament. Il-Konvenzjoni daħlet fis-seħħ kemm
fl-Unjoni Ewropea kif ukoll fir-Repubblika Għarbija tal-Eġittu fl-1
ta' Mejju 2012 u fl-1 ta' Ġunju 2014 ripettivament, b'riżultat
tal-applikazzjoni tal-Artikolu 10(3) tal-Konvenzjoni.
(6)                   
Il-Protokoll 4 għandu għalhekk jinbidel
bi protokoll ġdid li jagħmel referenza għall-Konvenzjoni.
ADOTTA DIN ID-DEĊIŻJONI:
Artikolu 1
Il-Protokoll 4 tal-Ftehim Ewro-Mediterranju li
jistabbilixxi assoċjazzjoni bejn il-Komunitajiet Ewropej u l-Istati Membri
tagħhom, minn naħa waħda, u r-Repubblika Għarbija
tal-Eġittu, min-naħa l-oħra rigward id-definizzjoni
tal-kunċett ta' “prodotti oriġinarji” u metodi ta' kooperazzjoni
amministrattiva, jinbidel bit-test stabbilit fl-Anness għal din
id-Deċiżjoni.
Artikolu 2
Din id-Deċiżjoni tidħol
fis-seħħ fid-data tal-adozzjoni tagħha.
Tibda tapplika minn …
Magħmul fi
                                                                       Għall-Kunsill
ta’ Assoċjazzjoni
                                                                       Il-President
Anness
Protokoll 4
dwar
id-definizzjoni tal-kunċett ta' "prodotti oriġinarji" u
dwar metodi ta' kooperazzjoni amministrattiva
Artikolu 1
Ir-regoli
ta’ oriġini applikabbli
1.         Għall-fini
tal-implimentazzjoni ta’ dan il-Ftehim, l-Appendiċi I u
d-dispożizzjonijiet rilevanti tal-Appendiċi II għall-Konvenzjoni
Reġjonali dwar ir-regoli preferenzjali tal-oriġini
pan-Ewro-Mediterranji[3]
(il-Konvenzjoni), japplikaw.
2.         Ir-referenzi kollha għal
“ftehim rilevanti” fl-Appendiċi I u fid-dispożizzjonijiet rilevanti
tal-Appendiċi II tal-Konvenzjoni Reġjonali dwar ir-regoli
preferenzjali ta’ oriġini Pan-Ewro-Mediterranji jiġu interpretati
bħala li jfissru dan il-Ftehim.
Artikolu 2
Soluzzjoni
tat-tilwim
1.         Meta b'rabta mal-proċeduri ta'
verifika tal-Artikolu 32 tal-Appendiċi 1 tal-Konvenzjoni
jinqala' xi tilwim li ma jkunx jista' jissolva bejn l-awtoritajiet doganali li
jkunu qed jitolbu l-verifika u l-awtoritajiet doganali li jkunu responsabbli
għat-twettiq ta' din il-verifika, it-tilwim għandu jitressaq quddiem
il-Kunsill ta' Assoċjazzjoni.
2.         Fil-każijiet kollha
s-soluzzjoni tat-tilwim bejn l-importatur u l-awtoritajiet doganali
tal-pajjiż importatur isseħħ skont il-leġiżlazzjoni
ta' dak il-pajjiż.
Artikolu 3
Emendi
għall-Protokoll
Il-Kumitat ta' Assoċjazzjoni jista'
jiddeċiedi li jemenda d-dispożizzjonijiet ta' dan il-Protokoll.
Artikolu 4
L-irtirar
mill-Konvenzjoni
1.         Jekk jingħata avviż
bil-miktub jew mill-Unjoni Ewropea jew mill-Eġittu lid-depożitarju
tal-Konvenzjoni dwar l-intenzjoni tagħhom li jirtiraw mill-Konvenzjoni
skont l-Artikolu 9 tagħha, l-Unjoni Ewropea u l-Eġittu immedjatament
jidħlu f'negozjati dwar ir-regoli tal-oriġini għall-iskop
tal-implimentazzjoni ta' dan il-Ftehim.
2.         Sad-dħul fis-seħħ
ta’ dawn ir-regoli ta’ oriġini appena nnegozjati, ir-regoli
tal-oriġini li jinsabu fl-Appendiċi I u, fejn xieraq,
id-dispożizzjonijiet rilevanti tal-Appendiċi II tal-Konvenzjoni,
applikabbli fil-mument ta’ rtirar, jibqgħu japplikaw għal dan
il-Ftehim. Ir-regoli tal-oriġini li jinsabu fl-Appendiċi I u, fejn
xieraq, id-dispożizzjonijiet rilevanti tal-Appendiċi II tal-Konvenzjoni,
madankollu, mill-mument tal-irtirar, għandhom jiġu interpretati b'mod
li jippermetti akkumulazzjoni bilaterali bejn l-Unjoni Ewropea u l-Eġittu
biss.
[1]               ĠU L 304, 30.9.2004, p. 39.
[2]               ĠU L 54, 26.2.2013, p. 4.
[3]               ĠU L 54, 26.2.2013, p. 4.